ימקגאשי

ימקגאשי (שם מדעי: Rhabdophis tigrinus) הוא מין של נחש בן משפחת הזעמניים הקרוב לנחשי המים ומצוי בטבע במזרח ודרום-מזרח אסיה. נחש זה בעל תכונה ייחודית של ייצור רעל שאינו מופרש מפיו כמו שאר הנחשים אלא נמצא על גבו בדומה לקרפדות. זאת בנוסף לניבי ארס בפיו, אשר ממוקמים בחלק האחורי של הגולגולת.

אורך נחש הימקגשי 60-100 ס"מ וצבע קשקשיו ירוק-זית עם רצועות שחורות וצידיים כתומים משורטטים. במראהו דומה הנחש לנחשי המים שוכני אירופה. הוא בעל ראש קטן ועיניים גדולות בעלות טבעות צהובות סביבם.

נחש זה מצוי לאורך גדות נהרות ואגמים רדודים, ערבות עשבוניות ויערות וגם בקרבת יישובים. הוא נפוץ ברוסיה במחוזות פרימוריה וחברובסק, סין, קוריאה הצפונית והדרומית, טאיוואן, וייטנאם, ולאורך יפן עד איי ריוקיו. 

נחש זה ניזון ממינים שוכני מים כמו דגים, זוחלים קטנים יותר אך בעיקר מצפרדעים וקרפדות ביניהם מינים רעילים, אם כי באזורים רבים אין מספיק צפרדעים רעילות כדי לייצר רעל. הנחש משתמש ברעל הקרפדות כדי לייצר רעל על גבו. בעוד טורף מתקיף אותו הנחש במקום לברוח זוקף את צווארו וגבו כדי להבליט את בלוטות הרעל שעליהם. הרעל מכיל סטרואיד לעיתים יכולים להרוג אדם אך מדובר בתקריות נדירות הנגרמות בעיקר מתרומבוציטופניה של הננשך.

קישורים חיצוניים

הערות שוליים 

טקסונים שתוארו בידי פרידריך בויה
נחשי מים
יפן: זוחלים
בעלי חיים שתוארו ב-1826
בעלי חיים רעילים
נחשים תת-ארסיים